[{"text_idx": "#000000", "text": "Viibisin hiljuti meie kunagises vennasvabariigis Moldovas. Osalesin maaturismi ettevo\u0303tjana projektis, mille eesma\u0308rgiks oli tutvustada Moldova Po\u0303hja piirkonnas eestlaste kogemusi turismi arendamises."}, {"text_idx": "#000002", "text": "Moldovas elab u\u0308le 3 miljoni inimese, neist 1 miljon to\u0308o\u0308tab pidevalt va\u0308ljaspool riiki. Inimesed on va\u0308ga so\u0303bralikud ja ku\u0308lalislahked, kuid jo\u0303ukalt elavad siiski va\u0308hesed. Riigil puuduvad olulised maavarad ja metsa praktiliselt polegi. Maapind on kergelt ku\u0308nkjas, sellel aga suurim vara, must muld. Ko\u0303ikjal laiuvad viljapuu- ja viinamarja istandused."}, {"text_idx": "#000003", "text": "Nautisime va\u0308ga ha\u0308id kohalikke veine ja va\u0308ga maitsvaid toite. Ku\u0308lastasime Belo\u0303i Aist` tehast, loomulikult koos degusteerimisega. Tehase direktor saabus isiklikult eestlasi tervitama ja klaasikest meiega jooma."}, {"text_idx": "#000004", "text": "Balti linnas elab ca 140000 inimest. Mind u\u0308llatas, et selles linnas vo\u0303i u\u0308mbruses asub vaid 1 ratsakeskus. Lasin loomulikult end sinna so\u0303idutada. Midagi suurt ma eest ei leidnud, kuid vo\u0303imalus ratsutamiseks oli. Hinnad sarnanesid meie omadega. Ka va\u0308ike u\u0308mar maneez oli. U\u0308hest liivava\u0308ljakust oli kujundatud talveks ja\u0308a\u0308 liuva\u0308li. Kohtusin seal omaniku tu\u0308trega ja vahetasime pisut mo\u0303tteid. Ta arvas, et Moldovas on u\u0308ldse vaid 5 ratsakeskust. Hobused olid valdavalt toodud Hollandist. Kohalikke va\u0308ikeseid ko\u0303hnapoolseid hobuseid vankrite ees na\u0308gin ma vaid maakohtades ta\u0308navatel."}, {"text_idx": "#000006", "text": "Ku\u0308lastasime ka u\u0308ht kodu ja u\u0308ht kloostrit. Kodus vo\u0303ti meid soojalt vastu ning demonstreeriti to\u0308o\u0308kate naiste vaiba kudumist. Kangaspuud olid pu\u0308stised ja kolm naist said korraga kangast kududa. Kloostreid on Moldaavias ca 60, rahvas peab peale no\u0303uka aega taas oma ajaloost lugu."}, {"text_idx": "#000007", "text": "Pitseri ongi sellele rahvale ja\u0308tnud no\u0303ukogude aja koledused. Neid okupeeriti samuti 40-ndal aastal, erinevalt meist toimus seal suur ku\u0308u\u0308ditamine aga kolm korda, ka 51. aastal. Kokku ku\u0308u\u0308ditati ja tapeti a\u0308ra 1/3 rahvast!"}]